[text en procés de redacció]

De les propostes recollides en aquest espai, les participants han
escollit per concretar en accions més detallades, les 7 següents:

Parcs per a fumadores

Descripció de l’acció:

* Convertir la plaça del Sol en una plaça per persones que fumen
:).
* Hi posem cendrers i cartells perquè la gent no tiri les
burilles a terra i un cartell gran a la porta perquè la gent ho
vegi.
* Cartells pel carrer perquè la gent no fumi en zones escolars o
infantils.
* Nosaltres farem el disseny dels cartells :).

Espais i parcs pensats per a adolescents

Descripció de l’acció:

* Proposem més zones lúdiques pels adolescents amb wifi, bancs i
pistes d'esports.
* Seria possible fer aquests espais aprofitant els solars que no
tenen cap utilitat. És necessari que l'Ajuntament doni suport a
aquest projecte i proporcioni obrers.
* Estaria bé realitzar-lo en poc temps, ja que moltes vegades no
tens pistes per jugar i has d'anar molt lluny o colar-te en
pistes privades. Amb aquesta acció és més probable aconseguir-ho.
* Proposem més zones lúdiques per als adolescents en els solars
abandonats, n’hi ha molts i tots abandonats.

Rap sobre l'acció proposada amb aquesta tornada:

"Parques, parques, más parques para crear una mejor ciudad. / Mis
colegas preguntándome dónde quieres quedar / Tenemos calle pero
necesitamos ayuda del ayuntamiento, / si digo lo contrario la
verdad, te miento / Lo necesitamos ya pero..."

Ampliar espais verds

Descripció de l’acció:

* Proposem la construcció d'espais verds, aprofitant els solars o
espais deshabitats pertanyents a l'Ajuntament. Per realitzar
aquesta acció necessitem bancs, il·luminació, papereres, fonts,
arbres, grava i sobretot el suport de l'Ajuntament.
* Voldríem que es dugués a terme tan aviat com es pugui (màx. 2
anys).
* També hem observat que, a causa de la pandèmia i els
confinaments, la gent necessita espais amb natura per
desconnectar. Per tant, això fa aquesta acció encara sigui més
necessària i més estant a dintre d'una ciutat. En el procés de
realització volem incloure la participació del barri (comunitats
de veïns a prop de l'espai verd, escoles, associacions del
barri...) per donar idees de com ha de ser i què ha d'incloure
l'espai verd proposat.
* Com a institut podem ser part participant del procés de decisió
de com seria l'espai verd que volem i necessitem.

Manteniment i neteja

Descripció de l’acció:

* S’ha treballat des de la proposta "Incrementar el nombre
d’efectius del personal de neteja de l’Ajuntament" concretant-se
en:
* Procurar la igualtat dels serveis municipals entre les
diferents zones de la ciutat, en procurant un servei equitatiu
que redueixi les desigualtats en el nombre d'efectius destinats
als diferents barris.
* Podria ser executada pel propi servei públic de neteja, que
podria veure augmentada la seva plantilla per persones en risc
d'exclusió laboral.
* Es podria finançar mitjançant la reestructuració dels
pressupostos de l'ajuntament, reduint les partides dedicades a
processos burocràtics inútils, o iniciatives que no tenen un
efecte real sobre la població. O bé a través d'un impost que
desincentivés el consum de certes drogues, combustibles fòssils,
menjar de poca qualitat, etc.

Veïns i veïnes amb gossos (1)

Descripció de l’acció:

* S’ha treballat des de la proposta "Conscienciar als propietaris
dels gossos perquè recullin els excrements" concretant-se en:
* Caldria repartir cartells als carrers i als parcs perquè la
ciutadania s'assabenti de la proposta i pugui aportar la seva
firma.
* També posar senyals per indicar la necessitat de recollir les
caques. En aquests senyals hi apareix un dibuix explicatiu, i la
multa per saltar-se la normativa és de 1000€
* Es faria difusió per diaris, ràdio, TV, xarxes socials, avisant
de la nova normativa.
* Caldria posar més papereres per dipositar els excrements.
* Es recomanarà als vianants que ajudin a recollir les caques a
les persones que no es puguin ajupir: usuàries de cadires de
roda, gent gran, etc.

Veïns i veïnes amb gossos (2)

Descripció de l’acció:

* S’ha treballat des de les propostes, "Conscienciar als
propietaris dels gossos perquè recullin els excrements" i
"Augmentar les sancions per no recollir els excrements de gossos
a 1200 €", concretant-se en:
* La sanció per no recollir les caques del gos s'hauria d'elevar
fins als 1200€, per fer una ciutat bruta i fastigosa.
* Es podria habilitar un número de telèfon on, si un ciutadà fa
una foto a l'amo del gos deixant la caca al carrer, serà
identificada i li arribarà una carta certificada amb el motiu de
la sanció i el cost total d'aquesta.

Habilitar zones d’espai públic per fer activitats lúdiques

Descripció de l’acció:

* Parcs amb gespa, molta vegetació. Una petita plaça amb bancs i
taules i arbres. Espais a l'aire lliure per poder fer esport,
estudiar, passar l'estona, a la zona de Penitents.

S'adjunta cançó:

(aplaudiments)

Volem 1 parc. volem 2 parcs, volem 3 parcs, 4 parcs / ple de
bancs / per estudiar / per cantar per ballar / per jugar per
parlar

Volem 5 parcs, volem 6 parcs, volem 7 parcs / per estudiar a
Penitents / amb els meus friends / per passejar, per relaxar i /
per fer esport si vull aprimar

Parcs, parcs, parcs. Volem més parcs / amb més arbres més gespa i
més flors / amb més bancs i taules per si vull / aprovar català,
parcs, parcs, parcs / volem més parcs a Penitents per me and my
friends

BY: TORTUGUES NINJA

Queden sense desenvolupar les següents propostes:

* Rebaixar el preu del bitllet del transport públic
* Reduir el pas de vehicles pels voltants de parcs i places
* Impulsar la creació d’un centre comercial al districte
* Arreglar els fanals trencats, augmentar-ne el nombre i canviar
a llum tipus leds
* Augmentar la presència policial al carrer
* Recollir propostes de les usuàries de les biblioteques per
augmentar la varietat de llibres
* Campanya de recollida de firmes per construir equipaments
esportius
* Sensibilitzar a la societat de la importància de la pràctica
d’esport
* Entrada gratuïta als bars si tens necessitats físiques
* Per reduir el soroll dels camions de recollida de deixalles:
canviar el senyal acústic per un de lluminós
* Augmentar la quantitat de contenidors de reciclatge al
districte